L-istati membri tal-UE ser iżidu l-isforzi biex jipproteġu speċijiet u ħabitats ta' ħajja selvaġġa fil-periklu. Fil-konklużjonijiet tiegħu llum, il-Kunsill jafferma mill-ġdid li l-UE u l-istati membri tagħha ser imexxu u jintensifikaw l-isforzi biex iwaqqfu t-telfien tal-bijodiversità u jirrestawraw l-ekosistemi . Il-konklużjonijiet jipprovdu gwida politika għall-ħidma lejn qafas globali tal-bijodiversità għal wara l-2020. Il-Kunsill jappella wkoll lill-Kummissjoni biex tiżviluppa mingħajr dewmien strateġija ambizzjuża, realistika u koerenti tal-UE għall-bijodiversità għall-2030 bħala element ċentrali tal- Patt Ekoloġiku Ewropew L-istati membri jenfasizzaw b'mod unanimu l- ħtieġa għal azzjoni globali urġenti fil-livelli kollha biex jitwaqqaf it-telfien tal-bijodiversità. Il-Kunsill jinnota bi tħassib serju l-istat allarmanti tan-natura, li fiha hemm madwar miljun speċi f'riskju ta' estinzjoni , u l-implikazzjonijiet ferm serji ta' tibdil fil-klima mingħajr waqfien. Il-Kunsill jissottolinja l-importanza li l-UE u l-istati membri tagħha jiżviluppaw u jadottaw strateġiji u pjanijiet ta' azzjoni nazzjonali dwar il-bijodiversità (NBSAPs) biex jinkiseb il-qafas globali tal-bijodiversità għal wara l-2020. Il-Kunsill huwa impenjat li jmexxi bl-eżempju u jagħti kontribut qawwi għall-adozzjoni ta' qafas globali ambizzjuż u realistiku tal-bijodiversità għal wara l-2020 biex jitwaqqaf it-telfien tal-bijodiversità u biex din tiġi restawrata sal-2030. Huwa impenjat ukoll li jintegra l-bijodiversità fil-politiki rilevanti kollha tal-UE , bħall- il-ġdida. L-istati membri jissottolinjaw b'mod unanimu l-ħtieġa li jiġu eliminati s-sussidji li jagħmlu ħsara lill-bijodiversità u li tissaħħaħ ir-reviżjoni tal-implimentazzjoni u r-responsabbiltà tal-politiki, l-azzjonijiet u l-impenji għan-natura u l-bijodiversità, bil-għan li jiġu intensifikati l-azzjonijiet fil-livelli kollha. Barra minn hekk, il-Kunsill jappella għall-integrazzjoni sħiħa, effettiva u koerenti tal-bijodiversità fit-tfassil u l-implimentazzjoni tal- qafas finanzjarju pluriennali (QFP) 2021-2027 tal-UE, kif ukoll fil-politiki futuri bħall- politika komuni tas-sajd u l-pjan ta' azzjoni għall- ekonomija ċirkolari . L-istati membri ser iħaffu t-tranżizzjoni lejn ekonomija effiċjenti fl-użu tar-riżorsi, sikura, ċirkolari u b'impatt newtrali fuq il-klima tipproteġi u tirrestawra wkoll il-bijodiversità u s-servizzi tal-ekosistema L-istati membri jenfasizzaw l-importanza li l- flussi finanzjarji domestiċi u internazzjonali, inkluż fl-akkwist pubbliku, isiru konsistenti mal-qafas globali tal-bijodiversità għal wara l-2020 Il-Kunsill ser jerġa' lura għal din il-kwistjoni sabiex jadotta mandat għall-pożizzjoni tal-UE fin-negozjati fil- konferenza tan-NU dwar il-bijodiversità (COP15 tal-KDB) f'Ottubru 2020 f'Kunming, iċ-Ċina . L-għan ta' din il-konferenza storika huwa li jintlaħaq qbil dwar qafas globali tal-bijodiversità għal wara l-2020. Konklużjonijiet tal-Kunsill dwar il-bijodiversità Din ir-riżorsa bħalissa hi disponibbli biss bil-lingwa jew il-lingwi li ġejjin: Aġenda strateġika adottata mill-Kunsill Ewropew fl-20 ta' Ġunju 2019 Konklużjonijiet tal-Kunsill dwar bijoekonomija sostenibbli għall-Ewropa: tisħiħ tal-konnessjoni bejn l-ekonomija, is-soċjetà u l-ambjent (29 ta' Novembru 2019) L-oċeani u l-ibħra mhedda mit-tibdil fil-klima: il-Kunsill jadotta konklużjonijiet (stqarrija għall-istampa, 19 ta' Novembru 2019) Il-Kunsill jistipula l-pożizzjoni tal-UE għall-konferenza tan-NU dwar il-klima COP25 (stqarrija għall-istampa, 4 ta' Ottubru 2019) Il-Kunsill jadotta konklużjonijiet dwar l-ekonomija ċirkolari (stqarrija għall-istampa, 4 ta' Ottubru 2019) It-Tmien Programm ta' Azzjoni Ambjentali - il-Kunsill jadotta konklużjonijiet (stqarrija għall-istampa, 4 ta' Ottubru 2019) Rieżami tal-Istrateġija tal-UE għall-Foresti: Konklużjonijiet tal-Kunsill (stqarrija għall-istampa, 15 ta' April 2019) Diplomazija dwar il-klima: il-Kunsill jadotta konklużjonijiet (stqarrija għall-istampa, 18 ta' Frar 2019) Ara l-paġna tal-laqgħa